Legal Document

Category: 2238

Text:
97. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Δ-12792/857 της 7/7 Απρ. 1979 (ΦΕΚ Β' 337) Περί καθορισμού κομίστρου για επιβατηγά αυτοκίνητα δημοσίας χρήσεως, μετά ή άνευ μετρητού. Έχοντας υπόψη: 1.Τις διατάξεις του άρθρ. 24 του Νόμ. 4841/1930. 2.Τις διατάξεις του άρθρ. 33 του Ν.Δ. 3334/1955, αποφασίζουμε: 1.Καθορίζουμε το κόμιστρο των επιβατηγών αυτοκινήτων δημοσίας χρήσεως, μετά ή άνευ μετρητού, όλης της χώρας ως εξής: α)Με μετρητή σε: 1.Δρχ. 10,20 για κάθε χιλιόμετρο του τιμολογίου Ι (μονή ταρίφα). 2.Δρχ. 17,40 για κάθε χιλιόμετρο του τιμολογίου ΙΙ (διπλή ταρίφα). 3.Δρχ. 10,00 για το δικαίωμα εκκινήσεως (πτώση σημαίας) χωρίς χιλιομετρική αποζημίωση για τα πρώτα 100 μέτρα. β)Χωρίς μετρητή σε: Σελ. 226,662(α) Τεύχος 710 - Σελ. 58 1.Δρχ. 10,20 για κάθε χιλιόμετρο της διαδρομής αν ο μισθωτής του αυτοκινήτου πρόκειται να επιστρέψει στον τόπο μισθώσεως. 2.Δρχ. 17,40 για κάθε χιλιόμετρο της διαδρομής χωρίς υποχρέωση του μισθωτού να πληρώσει αποζημίωση για τη διαδρομή επιστροφής του αυτοκινήτου στον τόπο της μισθώσεως. γ)Πρόσθετη αποζημίωση για κάθε μίσθωση από 24.00' μέχρι 06.00' ώρας ως κάτωθι: 1.από 24.00' μέχρι 1.00' και από 05.00' μέχρι 06.00' δρχ. 5,00. 2.από 01.00' μέχρι 05.00' δρχ. 10,00. δ)Πρόσθετη αποζημίωση 50 δρχ. για κάθε ημίωρο αναμονής. ε)Ελαχίστη αποζημίωση 30 για κάθε μίσθωση. ζ)Ειδική αποζημίωση 10,00 δρχ. για κάθε αποσκευή των επιβατών που έχει βάρος μεγαλύτερο από 10 κιλά. Οι οδηγοί είναι υποχρεωμένοι να φορτώνουν και να ξεφορτώνουν τις αποσκευές από το πεζοδρόμιο στο αυτοκίνητο. η)Ειδική αποζημίωση 5,00 δρχ. για μίσθωση από σιδηροδρομικούς σταθμούς, σταθμούς λεωφορείων, λιμάνια και αεροδρόμια. Απαγορεύεται η πληρωμή αυτής της αποζημιώσεως για διαδρομές προς αυτές τις θέσεις. ΙΙ.Η απόφαση αυτή δεν ισχύει για τα επιβατηγά αυτοκίνητα δημοσίας χρήσεως, μετά ή άνευ μετρητού, τα οποία θα δηλώσουν ότι επιθυμούν επιδότηση και ισχύει γι' αυτά η υπ' αριθ. Δ.13120/1312/17.4.78 ομοία. ΙΙΙ.Η απόφαση αυτή ισχύει από σήμερα. Η απόφαση αυτή να δημοσιευθεί στην Εφημερίδα της Κυβερνήσεως. 1.Ε.γ.95-97 «Επιβατικά αυτοκίνητα (Δημόσιας και Ιδιωτικής Χρήσης)